עמיאל שטרנברג

הרב עמיאל שטרנברג (מכונה בפי תלמידיו "רֶבּ עמי"; נולד ב-1 ביוני 1948, כ"ג באייר ה'תש"ח) הוא ראש ישיבת הר המור וראש כולל חזון אלחנן בעיר דוד. נולד בכפר פינס, כתאום לאחיו הרב מרדכי שטרנברג, ובן לרבקה ולרב משה שטרנברג, שהיה רב היישוב. טרם הגיעו לגיל בר-מצווה נפטר אביו, ואימו עברה לגור בירושלים יחד עם ארבעת ילדיה. הוא למד בישיבת נתיב מאיר ולאחריה המשיך את לימודיו בישיבת מרכז הרב, שם למד אצל הרב מרדכי פרום ואצל הרב אברהם שפירא. כמו כן הוא תלמיד של הרב צבי יהודה הכהן קוק, ושל הרב צבי ישראל טאו. בגיל 23 מונה לר"מ בישיבת מרכז הרב על ידי הרב צבי יהודה הכהן קוק. במשך השנים כיהן גם כר"מ בישיבת אור עציון ובישיבת עטרת כהנים, וכראש הכולל ביישוב עצמונה. לאחר מכן הקים הרב שטרנברג את כולל "חזון אלחנן" בעיר דוד. בהדרכתו ובהנהגתו עוברים תלמידי הכולל על חלקים נבחרים מהש"ס בעיון. בשנת ה'תשנ"ח 1997, נמנה עם קבוצת הרבנים שפרשה מישיבת מרכז הרב והקימה את ישיבת הר המור, והוא הועמד בראשות הישיבה החדשה, בנוסף להיותו ראש הכולל "חזון אלחנן". יחד עמו עמד בראש הישיבה אחיו התאום הרב מרדכי שטרנברג, עד פטירתו בכסלו התשפ"ג. עד לפרישה לימד הרב עמיאל במכון מרחבים בירושלים.[דרוש מקור] הרב שטרנברג הוא חתנו של הרב שלמה זלמן מן-ההר שהיה רבה של שכונת בית וגן בירושלים. רעייתו הרבנית אסתר הקימה ספרייה בהר חומה, כתבה את הספר "מבצע שפיפון" על נפילת הרובע היהודי, ועוסקת בשירה. לזוג תשעה ילדים. הם מתגוררים ברובע המוסלמי בעיר העתיקה בירושלים. גיסיו הם הרב חיים שטיינר, הרב יששכר גואלמן והרב חיים מן ההר; וכן הרבנים עודד ולנסקי ויעקב לבנון, ר"מים בישיבת הר המור. בנו, הרב משה שטרנברג, וחתנו, הרב אריאל כהן, הם ר"מים בהר המור. לדעתו "היה ראוי שההר (הר הבית) יהיה סגור כל הזמן לערבים". יחד עם זאת, דעתו היא שכיום יהודים צריכים להימנע מלעלות להר. בתו רננה נשואה לרב שלומי שפירא, בנו של הרב יהושע שפירא. בתו איילת נשואה לרב דוד ישובייב, הרב הראשי של מוסקבה. בנו, הרב צבי יהודה שטרנברג, הוא חתנו של הרב אריאל אדרי. בנו הרב משה שטרנברג, הוא ר"מ בישיבת הר המור וחתנו של הרב נחום רכל. בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים. (25 בנובמבר 2023) הרב אלחנן אוריאל – ר"מ בישיבת מצפה רמון הרב דני איזק – ראש ישיבת בית אורות הרב ישעיהו דורון – ראש ישיבת לנתיבות ישראל הרב מאיר הילביץ' – רב היישוב ברוכין ור"מ בישיבת מעלה אליהו בתל אביב הרב איתי הלוי – רב היישוב מגרון ור"מ בישיבה לבוגרי צבא ביישוב עלי הרב חגי לונדין – ראש ישיבת ההסדר חולון, ר"מ בישיבת ההסדר שדרות ובמכון מאיר ומחבר ספרים הרב אסף נאומבורג – ראש הישיבה התיכונית נווה הרב דני סטיסקין – לשעבר רב היישוב מעון ור"מ בישיבת שבי חברון הרב אילן צפורי – ראש תנועת תורה אחרי צבא הרב יוסף רודריגז – ראש ישיבת איילת השחר הרב שמעון רוזנצוויג – רב היישוב תפוח ור"מ בישיבת רועה ישראל הרב אוהד תירוש – ראש הישיבה לבוגרי צבא בעלי ומקים מדרשת הרובע שמע בני – שיעורים בפרקי אבות, ג' כרכים, בהוצאת חוסן ישועות, ירושלים תשע"ה טוּב ירושלים – שיעורים בעניין קדושת ירושלים, בהוצאת חוסן ישועות, אייר תשע"ז (יובל לשחרור ירושלים) וְגָבַר ישראל – דבריו בישיבה בזמן ההיערכות למבצע עופרת יצוקה בעזה, בהוצאת תלמידים, טבת תשס"ט פִּקודיך דרשתי – שיעורים בפרק קי"ט בתהלים, אותיות א'–ג', בהוצאת חוסן ישועות, ירושלים תשפ"ג רשימת המאמרים של עמיאל שטרנברג, באתר רמבי"ש שיעור בדרכי לימוד של הרב עמיאל שטרנברג שניתן בישיבת הר המור בה'תשס"ח, פורסם בחוברת 'במשפטי ילכו' (עמ' 13–28) בהוצאת כולל 'מדבר שור', חולות חלוצה נטעאל בנדל, דברים שלא ידעתם על ראשי ישיבת הר המור, כיפה (אתר אינטרנט) כל הכתבות על הרב עמיאל שטרנברג, באתר ערוץ 7 עמיאל בן משה שטרנברג (1948-), דף שער בספרייה הלאומית נטעאל בנדל, דברים שלא ידעתם על ראשי ישיבת הר המור, כיפה (אתר אינטרנט) סיפורים מתוך החומות, באתר ערוץ 7, 16 באוגוסט 2018 ראיון לעולם קטן, ז' באב התשפ"א מאמר של הרב בעניין איסור העלייה להר הבית